CELEX: 62012TA0063
Language: sl
Date: 2012-10-26 00:00:00
Title: Zadeva T-63/12: Sodba Splošnega sodišča z dne 26. oktobra 2012 – Oil Turbo Compressor proti Svetu (Skupna zunanja in varnostna politika — Omejevalni ukrepi, sprejeti proti Iranu zaradi preprečevanja širjenja jedrskega orožja — Zamrznitev sredstev — Ničnostna tožba — Obveznost obrazložitve)

8.12.2012   
            
            
               SL
            
            
               Uradni list Evropske unije
            
            
               C 379/24
            
         Sodba Splošnega sodišča z dne 26. oktobra 2012 – Oil Turbo Compressor proti Svetu
   (Zadeva T-63/12) (1)
   
   (Skupna zunanja in varnostna politika - Omejevalni ukrepi, sprejeti proti Iranu zaradi preprečevanja širjenja jedrskega orožja - Zamrznitev sredstev - Ničnostna tožba - Obveznost obrazložitve)
   2012/C 379/41
   Jezik postopka: nemščina
   
      Stranki
   
   
      Tožeča stranka: Oil Turbo Compressor Co. (Private Joint Stock) (Teheran, Iran) (zastopnik: K. Kleinschmidt, odvetnik)
   
      Tožena stranka: Svet Evropske unije (zastopnika: M. Bishop in Z. Kupčová, zastopnika)
   
      Predmet
   
   Predlog za razglasitev ničnosti Sklepa Sveta 2011/783/SZVP z dne 1. decembra 2011 o spremembi Sklepa 2010/413/SZVP o omejevalnih ukrepih proti Iranu (UL L 319, str. 71) v delu, v katerem se nanaša na tožečo stranko.
   
      Izrek
   
   
               1.
            
            
               Sklep Sveta 2011/783/SZVP z dne 1. decembra 2011 o spremembi Sklepa 2010/413/SZVP o omejevalnih ukrepih proti Iranu se v delu, v katerem se nanaša na družbo Oil Turbo Compressor Co. (Private Joint Stock), razglasi za ničen.
            
         
               2.
            
            
               Svet Evropske unije poleg svojih stroškov nosi stroške, ki jih je priglasila družba Oil Turbo Compressor.
            
         
      (1)  UL C 98, 31.3.2012.